Mietvertrag über einen Teil eines Hauses (Entwurf)
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

69755 AD555 Hermoupolis Magna

☧ βασιλείας τοῦ θειοτάτου ἡμῶν δεσπότου Φλαουίου Ἰουστινιανοῦ τοῦ αἰωνίου Αὐγούστου Αὐτοκράτορος ἔτους εἰκοστοῦ ἐνάτου μετὰ τὴν ὑπατείαν Φλαουίου Βασιλείου τοῦ πανευφήμου ἔτους τεσσαρεσκαιδεκάτου Θὼθ εἰκάδι δευτέρᾳ τετάρτης ἰνδικτιῶνος. Αὐρηλίᾳ Ἀφθονίᾳ Βίκτορος τῇ εὐγενεστάτῃ ἀπὸ τῆς Ἑρμουπολιτῶν παρὰ Αὐρηλίου Παύλου [...] Θαρσέωνος ἑξῆς ὑπογράφοντος βοηθοῦ τοῦ [...] πραγματευτοῦ διαπραγματευομένου ἐπὶ τῆς[^a1] ἐνορίας ταύτης τῆς Ἑρμουπολιτῶν. ὁμολογῶ ἑκουσίως καὶ αὐθαιρέτως μεμισθῶσθαι παρὰ τῆς σῆς εὐγενείας ἐφʼ ὃν ἂν βουληθείη χρόνον λογιζόμενον ἀπὸ τῆς νεομηνίας καὶ αὐτῆς τοῦ εἰσιόντος μηνὸς Φαῶφι τῆς παρούσης τετάρτης ἰνδικτιῶνος τὸ ὑπάρχον σοι τέταρτον μέρος ὁλοκλήρου οἰκίας οἵας ἐστὶν διαθέσεως διστέγου σὺν καταγαίῳ καὶ [...]ι καὶ χρηστηρίοις πᾶσι καὶ δικαίοις [...][...]σης καὶ ἀδιαιρέτου κατὰ κοινωνίαν τῆς σῆς ἀδελφῆς Εὐγενείας ὑπὲρ ἄλλου τετάρτου μέρους [...] τῶν κατὰ μητέρα υἱῶν Ταυρίνου καὶ Εὐδοκίας [...] λοιπὸν ἥμισυ μέρος εἰς συμπλήρωσιν τῆς αὐτῆς οἰκίας ὁλοκλήρου διακειμένης ἐπὶ αὐτῆς Ἑρμουπολιτῶν ἐπʼ ἀμφόδου Πόλεως Ἀπηλιώτου πρὸς χρῆσιν ἐμὴν καὶ οἴκησιν, ἐνοικίου τοῦ αὐτοῦ σου τετάρτου μέρους τῆς αὐτῆς οἰκίας [...] κατʼ ἔτος χρυσοῦ κερατίων ἐννέα ὅπερ ἐνοίκιον ἀποδώσω αὐτῇ εὐγενείᾳ [...] ποιεῖν κατʼ ἔτος ἀνυπερθέτως. καὶ ὁπόταν βουληθῇς ἔχειν παραδώσω σοι τὸ τέταρτον μέρος ὁλοκλήρου οἰκίας μετὰ παντὸς αὐτοῦ τοῦ δικαίου σὺν ταῖς ἐπικειμέναις θύραις καὶ κλεισὶ μικραῖς τρισὶ καὶ μιᾷ μεγάλῃ καὶ μεγάλῳ πυργίσκῳ παλαιῷ καθὼς καὶ παρείληφα ἐν οὐδενὶ καταβλάψας ἐκ τῆς οἰκήσεως πλὴν ταύτης τῆς χρήσεως. ἡ μίσθωσις κυρία καὶ βεβαία καὶ ἐπερωτηθεὶς ὡμολόγησα

[^a1: διαπραγματευομένου ἐπὶ τῆς | διὰ πραγματετοῦ υἱοῦ [...]ς]